text: To unge mænd fra Esbjerg hitter i den store verden
  07 april 2015 kl. 13.13
  Lasse Poulsen og Jesper Luff Studsgård fra Esbjerg laver musik, der er populært i især Brasilien og USA.
  
  De to unge mænds musikvideo-produktioner begyndte, da de chattede med andre via siden chatroullette.
  På chatroullette bliver man sat i kontakt med vilkårlige personer fra hele verden, samtidig med, at der også er videoforbindelse mellem parterne.
  Det benyttede Lasse Poulsen og Jesper Luff Studsgård, der også sammen har bandet "Bended Notes", sig af til at vise deres musiske evner, samtidig med de optog folks reaktioner. Disse optagelser lagde de på YouTube, og i løbet af kort tid havde masser af især amerikanere set deres video.
  Deres første video har i dag 34.000 visninger.
  Efter den overvældende start fik de mere blod på tanden, og har lavet en ny video der fortsat blander musik og humor. Og det falder åbenart især amerikanernes og brasilianernes smag.
  Lige nu har de gang i en 3. videoproduktion, og denne gang er den på dansk frem for engelsk.
  Hør Jesper Luff Studsgård fortælle hvordan det hele begyndte (Varighed 0'41 sekunder)
  Jesper Poulsen fortæller om hvordan videoen blev modtaget på YouTube (varighed 0'54 sekunder)
  Se videoen her på YouTube (varighed 4'03)
  
  Bandet "Bended Notes" består af Lasse Poulsen, 22 år, og Jesper Luff Studsgård, 20 år.
  Jesper Luff Studsgård arbejder i musikbutikken 4Sound i Esbjerg. Lasse Poulsen studerer til service økonom i Vejle.
  
  